A Nightmare on Elm Street 3: Dream Warriors
<s>Strava u Ulici brestova 3: Ratnici snova (engl.</s><s>A Nightmare on Elm Street 3: Dream Warriors) je američki horor film iz 1987. režisera Čaka Rasela u produkciji kompanije New Line Cinema, sa Heder Langenkamp, Krejgom Vasonom, Patrišom Arket i Robertom Inglundom u glavnim ulogama.</s><s>Scenarista filma je tvorac originala iz 1984., Ves Krejven.</s>

<s>Radnja 
UPOZORENjE: Slede detalji zapleta ili kompletan opis filma!</s>

<s>Radnja filma se dešava godinu dana nakon prethodnog dela.</s><s>Nekoliko preživele dece iz Ulice brestova sada se nalaze u psihijatrijskoj bolnici Vestin Hils, gde doktori pokušavaju da im pomognu, ali to ne sprečava Fredija da dođe do njih.</s><s>Nakon što su ga Džesi i Lisa u 2. delu izvukli u stvarni svet i uništili, on se vratio u svet snova, baš kao i posle 1. dela, te sada nastavlja svoj krvavi pir.</s>

<s>Nensi protiv Fredija - promotivna slika za film</s>

<s>Nensi Tompson se neočekivano vraća da pomogne ostaloj deci, koju sada Fredi pokušava da ubije.</s><s>Ona je u međuvremenu postala psiholog, a specijalnost su joj snovi.</s><s>Prvo je pomogla sebi, tako što je pomoću leka Hipnocila rasterala svoje snove, pa Fredi ne može da dođe do nje.</s><s>Otkrila je dar devojčice po imenu Kristin, koja može da uvuče ljude u svoje snove, samo ako ih zamisli, a ukoliko i taj koga je zamislila spava u tom trenutku sanjaće isto što i ona.</s><s>Nensi je sa dr. Nejlom, kome je tada pomagala u bolnici Vestin Hils, uvlačila decu i ulazila u Kristinine snove, kako bi se zajedno borili protiv Fredija (otuda i naziv Ratnici snova).</s>

<s>Dr Nejlu se ukazuje duh pokojne Fredijeve majke - Amande Kruger, koja se tada predstavljala kao sestra Helena, i koja mu je saopštila da je jedini način da se Fredi uništi sahranjivanje njegovih posmrtnih ostataka.</s><s>Zbog toga Nensi je, posle dugo godina, ponovo stupila u kontakt sa svojim ocem Donaldom Tompsonom, koji je odlučio da odvede dr. Nejla i pokaže mu gde su roditelji dece iz Ulice brestova sakrili posmrtne ostatke Fredija Krugera.</s>

<s>U međuvremenu Nensi je hitno otišla u bolnicu u Vestin Hilsu kako bi pomogla Kristin, kojoj su dali lekove za spavanje.</s><s>Tada je uspavala ostalu preživelu decu, koja su želela da pomognu Kristin, pomoću klatna, međutim ona nije zaspala.</s><s>Kada je Kristin zaspala, zamislila je sve svoje prijatelje, uključujući i Nensi, a pošto je ona imala sposobnost da uvlači druge u svoje snove svi su se pojavili.</s>

<s>Kada je osetio da neko pokušava da sahrani njegove posmrtne ostatke, Fredi, se prebacio u stvarni svet, ubio Nensinog oca i ranio dr. Nejla, a onda se vratio u svet snova.</s><s>Mislivši da i Nensi u tom trenutku spava, i da više neće imati priliku da je ubije, Fredi, uspeva da zabode svoje noževe u Nensin stomak i smrtno je rani.</s><s>Potom je želeo da ubije Kristin i da ju je tu ubio bila bi mrtva stvarno, jer je to njen san, ali ranjena Nensi je skočila na njega i zabila mu njegove lične noževe na rukavici u srce.</s><s>Ozbiljno ga je ranila i zaustavila ga da se ponovo ne prebaci u stvarni svet, jer je se u tom trenutku dr. Nejl osvestio i sahranio Fredijeve posmrtne ostatke.</s><s>Kako je dr. Nejl prskao ostatke svetom vodicom Fredi je u svetu snova bledio i kada je stavio krst, koga se Fredi inače plaši, na njegovo čelo, potpuno je nestao.</s><s>U nastavku filma Kristin, mislivši da je Nensi spavala u tom trenutku, oplakuje je i ona umire u njenom snu.</s><s>Na kraju filma Kristin sanja Nensinu sahranu i otkriva se ko je u stvari sestra Helena.</s>

<s>Uloge</s>

<s>Filmovi 1987.</s><s>Horor filmovi
Slasher filmovi</s>

